google/wiki40b huggingface dataset:
कारतूस

कारतूस किसी बंदूक़, पिस्तौल या अन्य हथियार में डाली जाने वाली ऐसी वास्तु को कहते हैं जिसमें किसी धातु, प्लास्टिक या काग़ज़ के खोल में गोली और उसे धमाके के साथ तेज़ गति पर चला देने वाला पदार्थ हो। कारतूस का आकार विशेष रूप से हथियार की नली में डलने के लिए ठीक बनाया जाता है। हथियार चलाने पर ट्रिगर की चोट से चालाक पदार्थ में धमाका होता है जिस से वह तेज़ी से गोली नली से बाहर फेंकता है। ऐसा कारतूस जिसमें गोली न हो 'ब्लैंक' (blank) कहलाया जाता है और चलाये जाने पर बिना गोली छोड़े केवल धमाकेदार आवाज़ ही करता है। साधारण भाषा में कभी-कभी पूरे कारतूस को ही गोली बुला दिया जाता है।

अन्य भाषाओं में और शब्दोत्त्पत्ति

'कारतूस' को अंग्रेज़ी में 'कारट्रिज​' (cartridge), फ़्रांसीसी में 'एतुइ' (étui), पुर्तगाली में 'कारतूचो' (cartucho) और फ़ारसी में 'फ़िशंग' (فشنگ) कहा जाता है। फ़्रांसीसी में इसे 'कारतूश' (cartouche) भी कहा जाता था और यही शब्द परिवर्तित होकर हिन्दी, उर्दू व अन्य भारतीय उपमहाद्वीप की भाषाओं में आया है।
महमूद बशीर विर्क

महमूद बशीर विर्क एक राजनीतिज्ञ है पाकिस्तान के राष्ट्रीय विधानसभा में | वह NA-97 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
दोंगहु लोग

दोंगहु (चीनी भाषा: 東胡, अंग्रेज़ी: Donghu) प्राचीन चीन से उत्तर-पूर्व में बसने वाली एक मंगोल ख़ानाबदोश क़बीलों की जाति थी जिनका वर्णन सातवी शताब्दी ईसापूर्व से मिलता है। माना जाता है कि उनकी झड़पें शिओंगनु लोगों से हुई जिन्होनें १५० ईसापूर्व में उन्हें नष्ट कर दिया। आगे जाकर दोंगहु लोग वूहुआन (烏桓, Wuhuan) और शिआनबेई (鮮卑, Xianbei) गुटों में बंट गए। माना जाता है कि मंगोल जाति इन्ही की वंशज है।

नाम की उत्पत्ति

चीनी भाषा में 'दोंग' (東) शब्द का अर्थ 'पूर्व' और 'हु' (胡) का अर्थ 'विदेशी' या 'म्लेच्छ' होता है। दोंगहु का अर्थ है 'पूर्वी म्लेच्छ'।
साइरस साहूकार

प्रारंभिक जीवन

साइरस साहूकार का जन्म MHOW, इंदौर के सैन्य मुख्यालय में हुआ था। उनके पिता कर्नल बेहराम साहूकार एक पारसी हैं जबकि उनकी लेखिका मां, निमेरन साहूकार पंजाबी हैं, जिससे वे आधे पारसी और आधे पंजाबी वंश के हैं। उनकी प्रीति फिलिप नाम की एक बड़ी बहन भी है, जो एक कलाकार हैं। वे दिल्ली में पले बढ़े और सेंट कोलंबस से स्कूली शिक्षा प्राप्त की।
साइरस ने स्कूल से ही थिएटर करना शुरू किया और 6 साल की उम्र से स्कूल के विभिन्न नाटकों में अभिनय किया। वे अपने स्कूल के बैंड में गाते थे और 14 वर्ष की आयु तक वे किरण बेदी के 'साक्षरता मिशन कार्यक्रम' का हिस्सा बन चुके थे जिसमें स्कूल के छात्रों द्वारा तिहाड़ जेल के कैदियों के लिए नाटक और शैक्षिक स्किट का प्रदर्शन किया जाता था। इस अवधि के दौरान ही, उन्होंने एक नाटक में अभिनय किया जो बैरी जॉन के रेड नोजेज़ क्लब का हिस्सा था। यह नाटक बैरी जॉन द्वारा निर्देशित किया गया था और इसका नाम था 'हारून एंड द सी ऑफ़ स्टोरीज़' और यह सलमान रुश्दी के उपन्यास पर आधारित था।
15 वर्ष की आयु में, उन्होंने 'थैंक यू फॉर दी म्युज़िक' नामक एक संगीत शो प्रदर्शित किया, जो स्टीफन मराज़ी द्वारा निर्देशित था, यह एक गायक के रूप में उनका पहला पेशेवर प्रयास था। उसके बाद वे रोशन अब्बास के साथ जुड़े और रेडिओ वॉयसओवर और जिंगल करने लगे। उनका पहला जिंगल हार्पिक के लिए था।
16 साल की उम्र तक, वे दिल्ली में एक रेडिओ शो 'रेडिओ रैम्पेज' की मेजबानी करने लगे थे। लगभग उसी समय उन्होंने एंड्रयू लॉयड वेबर की 'स्टारलाईट एक्सप्रेस' और 'ग्रैफिटी पोस्टकार्डस फ्रॉम स्कूल,' के निर्माण पर कार्य किया और अभिनय किया, दोनों ही नाटकों का निर्देशन रोशन अब्बास ने किया था।
18 साल की उम्र में उन्होंने एमटीवी इंडिया के 'एमटीवी वीजे हंट' नामक राष्ट्रव्यापी खोज में ऑडिशन दिया। उन्होंने मिनी माथुर और आसिफ सेठ के साथ इस वीजे हंट को जीता।

एमटीवी से यात्रा

वे 1999 के अंत में एमटीवी में शामिल हुए और दिल्ली से मुंबई स्थानांतरित हो गए और वे एमटीवी में काम करने वाले सबसे कम उम्र के लोगों में से एक थे।
अगले वर्ष 2000 में, उन्होंने एक शो की अगुवाई की जिसका नाम था 'एमटीवी फुल्ली फालतू.' यह आगे चल कर सबसे पहला ऐसा शो बना जिसमें फिल्मों, विज्ञापनों से लेकर टीवी शो तक सबकी मजाकिया नकल की गयी, जिनमें प्रमुख थे - शोले, कहो ना प्यार है और इंडियाना जोन्स श्रृंखला. लगभग उसी समय उन्होंने नवजोत सिंह सिद्धू पर एक मजाकिया नकल शुरू की जिसका नाम था 'पिद्धू दी ग्रेट' और साथ ही उन्होंने 'सेमी गिरेबाल' नामक शो में मेजबानी की जो 'रोंदेवू विथ सिमी गरेवाल' नामक एक टॉक शो की मज़ाकिया नकल थी। सेमी गिरेबाल, नामक स्पूफ को मूल शो से अधिक रेटिंग मिली। जब एमटीवी ने मोक्युमेंट्री क्षेत्र में ज़ोरदार प्रवेश किया, तब उन्होंने 'किक ऐस' नामक शो में सूत्रधार के रूप में कार्य किया, जिसमें उन्होंने 25 विभिन्न भूमिकाएं निभाई. इसके बाद उन्होंने गेम शो 'होल इन दी वॉल' के दो स्तरों में मेज़बानी की जिसके बाद उन्होंने 'ऑल स्टार्स' की भी मेज़बानी की दोनों ही कार्यक्रम पोगो चैनल के लिए थे।
आरण्यक

‘आरण्यक’ शब्द का अर्थ

आरण्यक ग्रन्थों का आध्यात्मिक महत्त्व ब्राह्मण ग्रन्थों की अपेक्षा अधिक है। ये अपने नाम के अनुसार ही अरण्य या वन से सम्बद्ध हैं। जो अरण्य में पढ़ा या पढ़ाया जाए उसे ‘आरण्यक’ कहते हैं- अरण्ये भवम् आरण्यकम्। आरण्यक ग्रन्थों का प्रणयन प्रायः ब्राह्मणों के पश्चात् हुआ है क्योंकि इसमें दुर्बोध यज्ञ-प्रक्रियाओं को सूक्ष्म अध्यात्म से जोड़ा गया है। वानप्रस्थियों और संन्यासियों के लिए आत्मतत्त्व और ब्रह्मविद्या के ज्ञान के लिए मुख्य रूप से इन ग्रन्थों की रचना हुई है-ऐसा माना जाता है।

आरण्यक ग्रन्थों का विवेच्य विषय

आरण्यक ग्रन्थ वस्तुतः ब्राह्मणों के परिशिष्ट भाग हैं और उपनिषदों के पूर्वरूप। उपनिषदों में जिन आत्मविद्या, सृष्टि और तत्त्वज्ञान विषयक गम्भीर दार्शनिक विषयों का प्रतिपादन है, उसका प्रारम्भ आरण्यकों में ही दिखलायी देती है।
आरण्यकों में वैदिक यागों के आध्यात्मिक और दार्शनिक पक्षों का विवेचन है। इनमें प्राणविद्या का विशेष वर्णन हुआ है। कालचक्र का विशद वर्णन तैत्तिरीय आरण्यक में प्राप्त होता है। यज्ञोपवीत का वर्णन भी इस आरण्यक में सर्वप्रथम मिलता है।

आरण्यक ग्रन्थों का महत्त्व

वैदिक तत्त्वमीमांसा के इतिहास में आरण्यकों का विशेष महत्त्व स्वीकार किया जाता है। इनमें यज्ञ के गूढ़ रहस्यों का उद्घाटन किया गया है। इनमें मुख्य रूप से आत्मविद्या और रहस्यात्मक विषयों के विवरण हैं। वन में रहकर स्वाध्याय और धार्मिक कार्यों में लगे रहने वाले वानप्रस्थ-आश्रमवासियों के लिए इन ग्रन्थों का प्रणयन हुआ है, ऐसा प्रतीत होता है। आरण्यक ग्रन्थों में प्राणविद्या की महिमा का विशेष प्रतिपादन किया गया है। प्राणविद्या के अतिरिक्त प्रतीकोपासना, ब्रह्मविद्या, आध्यात्मिकता का वर्णन करने से आरण्यकों की विशेष महत्ता है। अनेक ऐतिहासिक और सांस्कृतिक तथ्यों की प्रस्तुति के कारण भी आरण्यक ग्रन्थ उपोदय हैं। वस्तुतः ये ग्रन्थ ब्राह्मण ग्रन्थों और उपनिषदों को जोड़ने वाली कड़ी जैसे हैं, क्योंकि इनसे उपनिषदों के प्रतिपाद्य विषय और भाषा शैली के विकास का अध्ययन करने में सहायता मिलती है।

प्रमुख आरण्यक

आरण्यकों के मुख्य ग्रंथ निम्नलिखित है :

ऐतरेय आरण्यक

इसका संबंध ऋग्वेद से है। ऐतरेय के भीतर पांच मुख्य अध्याय (आरण्यक) हैं जिनमें प्रथम तीन के रचयिता ऐतरेय, चतुर्थ के आश्वलायन तथा पंचम के शौनक माने जाते हैं। डाक्टर कीथ इसे निरुक्त की अपेक्षा अर्वाचीन मानकर इसका रचनाकाल षष्ठ शताब्दी विक्रमपूर्व मानते हैं, परंतु वस्तुत: यह निरुक्त से प्राचीनतर है। ऐतरेय के प्रथम तीन आरण्यकों के कर्ता महिदास हैं इससे उन्हें ऐतरेय ब्राह्मण का समकालीन मानना न्याय्य है।

शांखायन

इसका भी संबंध ऋग्वेद से है। यह ऐतरेय आरण्यक के समान है तथा पंद्रह अध्यायों में विभक्त है जिसका एक अंश (तीसरे अ. से छठे अ. तक) कौषीतकि उपनिषद् के नाम से प्रसिद्ध है।

तैत्तिरीय आरण्यक

दस परिच्छेदों (प्रपाठकों) में विभक्त है, जिन्हें "अरण" कहते हैं। इनमें सप्तम, अष्टम तथा नवम प्रपाठक मिलकर "तैत्तिरीय उपनिषद" कहलाते हैं।

बृहदारण्यक

वस्तुत: शुक्ल युजर्वेद का एक आरण्यक ही है, परंतु आध्यात्मिक तथ्यों की प्रचुरता के कारण यह उपनिषदों में गिना जाता है।

तवलकार (आरण्यक)

सामवेद से संबद्ध एक ही आरण्यक है। जिसमें चार अध्याय हैं और प्रत्येक अध्याय में कई अनुवाक। चतुर्थ अध्याय के दशम अनुवाक में प्रख्यात तवलकार (या केन) उपनिषद् है।
एलाइयस रहाल

 एलियास राहल, एसएमएसपी (14 अप्रैल 1 9 42 को लेस बाल्बबेक, लेबनान में पैदा हुआ) 28 जून 2004 से लेबनान में बालकबेक के मेलकाइट ग्रीक कैथोलिक आर्केपार्की के आर्कबिशप के बाद से है।

जीवन

 एलियास राहल को 28 जून, 1 9 70 को मेलकाइट पॉलिस्ट धार्मिक पुजारी द्वारा नियुक्त किया गया था। रहाल ने रोम में Pontifical Lateran विश्वविद्यालय में अध्ययन किया और कर्नल कानून के डॉक्टर के रूप में फर्न-एल-शेबक (लेबनान) में विश्वविद्यालय सर्गेसा से पीएचडी प्राप्त किया। 
 22 से 26 जून 2004 तक मेलकाइट यूनानी कैथोलिक चर्च के बिशप के संप्रदाय में राहल को बालिल के आर्कबिशप के रूप में सिरिल सलीम बस्ट्रोस के सफल होने के लिए चुना गया था। इस विकल्प को 28 जून 2004 को पोप बेनेडिक्ट सोवियत और एंटीऑच के कुलपति, ग्रेगरी III लाहम, बीएस ने उन्हें बिशप को पवित्र किया था। आर्कबिशप्स सिरिल सलीम बस्ट्रोस, एसएमएसपी और जीन मंसूर, एसएमएसपी को सह-समर्थकों की सहायता मिली थी। राहल अक्टूबर 2010 में मध्य पूर्व के लिए बिशप के संसद की विशेष सभा में एक प्रतिभागी थे

काम

पोंटिफिकल लेटरन यूनिवर्सिटी ने 2007 में लिखित एलियास राहल के पीएचडी थीसिस को फ्रेंच में लिखा था: "ली सिनोड डी एल 'एग्लेस ग्रीक मेल्काइट कैथोलिक टेनु एक जेरूसलम एन 1849 ईट्यूड ऐतिहासिक, थियोलॉजिक एट कैनोनिक (पोंटिफिया यूनिवर्सिटीस लेटरानेंसिस, आईस कैनोनिको में डॉक्टरेट डॉक्टरेट) "।
उज़्बेकिस्तान

इतिहास

मानववास यहाँ पर ईसा के 2000 साल पहले से है। ऐसा माना जाता है कि आज के उज़्बेकों ने वहाँ पर पहले से बसे आर्यों को विस्थापित कर दिया। सन् 327 ईसापूर्व में सिकंदर जब विश्व विजय (जो वास्तव में फ़ारस विजय से ज्यादा अधिक नहीं थी) पर निकला तो यहाँ उसे बहुत प्रतिरोध का सामना करना पड़ा। उसने यहाँ की राजकुमारी रोक्साना से शादी भी की पर युद्ध में उसे बहुत फ़ायदा नहीं हुआ। सिकंदर के बाद ईरान के पार्थियन तथा सासानी साम्राज्य का अंग यह आठवीं सदी तक रहा। इसके बाद अरबों ने ख़ुरासान पर कब्जा कर लिया और क्षेत्र में इस्लाम का प्रचार हुआ।
नौंवी सदी में यह सामानी साम्राज्य का अंग बना। सामानियों ने पारसी धर्म त्यागकर सुन्नी इस्लाम को आत्मसात किया। चौदहवीं सदी के अंत में यह तब महत्वपूर्ण क्षेत्र बन गया जब यहाँ तैमूर लंग का उदय हुआ। तैमूर ने मध्य और पश्चिमी एशिया में अद्भुत सफ़लता पाई। तैमूर ने उस्मान (ऑटोमन) सम्राट को भी हरा दिया था। उन्नीसवीं सदी में यह बढ़ते हुए रूसी साम्राज्य और 1924 में सोवियत संघ का सदस्य का अंग बना। 1991 में इसने सोवियत संघ से आजादी हासिल की।

प्रांत और विभाग

उज़बेकिस्तान प्रशासनिक रूप से १२ प्रान्तों और एक स्वशासित गणतंत्र में बंटा हुआ है। इनके अलावा राजधानी ताशकंत को भी एक स्वतन्त्र शहर का दर्जा प्राप्त है। उज़बेक भाषा में प्रान्तों को कई अरब देशों और अफ़्ग़ानिस्तान की तरह विलायत बुलाया जाता है हालांकि इसका उज़बेक उच्चारण 'विलोयत' है। सभी प्रांत आगे जिलों में बंटे हुए हैं जिन्हें उज़बेक भाषा में 'तूमन' कहा जाता है। ध्यान दें कि यह तूमन शब्द मंगोल भाषा से लिया गया है और मध्यकालीन मंगोल साम्राज्य में यह सेना कि ईकाई हुआ करती थी। कुल मिलाकर पूरे देश में १६० तूमन हैं।
मूण्ड

मूण्ड एक जाट गोत्र है।
कृषक आन्दोलन

कृषि नीति को बदलने के लिये किये गये आन्दोलन कृषक आन्दोलन (Peasant movement) कहलाते हैं।
कृषक आन्दोलन का इतिहास बहुत पुराना है और विश्व के सभी भागों में अलग-अलग समय पर किसानों ने कृषि नीति में परिवर्तन करने के लिये आन्दोलन किये हैं ताकि उनकी दशा सुधर सके।मोजुदा दौर में भारत में कृषक आंदोलन तेज गति से बढ़ रहे है इसका मुख्य कारण कृषक की आर्थिक हालत दिन प्रति दिन कमजोर हो रही है और वो कर्ज के मकड़ जाल में फंस रहा क्यों की मौजूद दौर में कृषि में लागत बढ़ रही है आमदन घट रही है जिस कारण से किसानो में आत्म हत्या की घटनाए बढ़ रही है ।दूसरी तरह लोग कृषि निति बदलवाने के लिए संघर्ष कर रहे है ।बर्ष 2017 में देश में छोटे बड़े सेकड़ो आंदोलन देश में हुए है सरकार को कृषि के सम्बन्ध में बोलने पर मजबूर किया है जिस में महारास्ट्र का जून 17 मेंगाँव बन्द हो चाहे नासिक से मुम्बई तक का मार्च हो राजस्थान में पानी व् बिजली के सवालो पर आंदोलन हरियाणा में 2015 में नरमें की फसल के खराबे पर मुअब्जे की मांग का आंदोलन हो तमिलनाडु के किसानो का महीनो तक संसद मार्ग पर धरना आदि मुख्यत रहे है ।
भगवद मुदित

भगवत मुदित का समय संवत् 1630 तथा सं. 1720 वि. के मध्य में था। यह आगरा में शुजाअ के दीवान थे और वहाँ से विरक्त होकर वृंदावन में आ बसे थे। इन्हें हित संप्रदाय के भक्तों का भी सत्संग प्राप्त था और इन्होंने इस संप्रदाय के 35 भक्तों का चरित्र रसिक अनन्यमाल में ग्रंथित किया है। प्रबोधानंद सरस्वती के अनेक वृंदावन शतकों में से एक का इन्होंने पद्यानुवाद किया है, जो संवत् 1707 की रचना है। इनके दो सौ सात स्फुट पद अब तक मिले हैं। यह भी चैतन्य संप्रदाय के राधारमणी वैष्णव थे।
इनके पिता माधव मुदित चैतन्य संप्रदाय के भक्त सुकवि तथा आगरा के निवासी थे।
वामपन्थी राजनीति

वामपंथी राजनीति (left-wing politics या leftist politics) राजनीति में उस पक्ष या विचारधारा को कहते हैं जो समाज को बदलकर उसमें अधिक आर्थिक बराबरी लाना चाहते हैं।  एक समय ऐसा भी था जब वामपंथ को मानने वालों में सिर्फ बुद्धिजीवी लोग थे,  इस विचारधारा में समाज के उन लोगों के लिए सहानुभूति जतलाई जाती है जो किसी भी कारण से अन्य लोगों की तुलना में पिछड़ गए हों या शक्तिहीन हों। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में समाजवाद (सोशलिज़म) और साम्यवाद (कम्युनिजम) से सम्बंधित विचारधाराओं को बाईं राजनीति में डाला जाता है।
अस्तोला द्वीप

भूगोल

अस्तोला द्वीप एक ढलान वाले पठार का बना हुआ है जिसपर सात पहाड़ी टीले हैं। वातावरण शुष्क होने के कारण पौधे व पेड़ कम हैं। द्वीप का दक्षिणी छोर धीमी ढलान से समुद्र-तल तक आता है जबकि उत्तरी छोर पर अचानक गहरी खाई के बाद समुद्र है। अस्तोला पाकिस्तान का सबसे बड़ा समुद्री द्वीप है। यह ६.७ किमी (४.२ मील) लम्बा और २.३ किमी (१.४ मील) चौड़ा है। इसका क्षेत्रफल लगभग ६.७ वर्ग किमी (२.६ वर्ग मील) है।

मंदिर व मस्जिद

अस्तोला को प्राचीन काल में सतद्वीप बुलाया जाता था जो इसके सात टिलों पर आधारित नाम है। यहाँ काली का एक प्राचीन मंदिर है जो हिन्दुओं के लिए तीर्थ है लेकिन वर्तमान काल में यह खंडहर बन चुका है। द्वीप पर एक छोटी मस्जिद भी है जिसे अनुकूल मौसम में यहाँ पसनी से मछली पकड़ने आये मछुआरे प्रयोग करते हैं।
गीता मुखर्जी

प्रारंभिक जीवन और शिक्षा

वह  8 जनवरी 1924 में कलकत्ता, पश्चिम बंगाल में पैदा हुई थी। उसकी शादी बिश्वनाथ मुखर्जी के साथ 8 अगस्त 1942 को हूई। 
मुखर्जी ने बंगाली साहित्य में बैचलर ऑफ आर्ट्स  आशुतोष कॉलेज, कलकत्ता से की। वह 1947 से 1951 तक  बंगाल की प्रांतीय छात्र संघ की सचिव रही। 

कैरियर

वह था पहली निर्वाचित सदस्य के रूप में, राज्य समिति, भारतीय कम्युनिस्ट पार्टी (सी. पी. आई), बंगाल में 1946. लोकप्रिय के रूप में जाना जाता Geetadi, गीता मुखर्जी के बाद से तो होंगे हर लोकसभा चुनाव से कोलकाता में पश्चिम बंगाल, और क्षेत्र में अग्रणी था, जब तक उसकी मौत 2000 में.
रायचूर जिला

विवरण

रायचूर में सन् 1294 में निर्मित रायचूर किला एक महत्वपूर्ण ऐतिहासिक स्थापत्य है। सन् 1520 में इस ज़िले में विजयनगर साम्राज्य और बीजापुर की आदिल शाही के बीच रायचूर का युद्ध लड़ा गया जिसमें विजयनगर साम्राज्य की पूर्ण जीत हुई थी। आज के काल में ज़िले में रायचूर बिजली घर स्थित है।
रविदास

और जब राजा चन्द्रहास उनको देखते है तो देखते ही रह जाते है राजा चन्द्रहास रविदास जी की अनुपम छवि और उनका तेज देखकर मन्त्रमुग्ध हो जाते है और उनकी चरण वंदना करते है और रविदास जी राजा चन्द्रहास से उनकी और प्रजा की कुशलता पूछते है और दोनों में लम्बी बात होती है फिर इसके उपरांत रविदास जी महाराज राजा समेत समस्त प्रजा को आशीर्वाद देकर चित्तौड़गढ़ की ओर बढ़ जाते है

जीवन

गुरू रविदास (रैदास) का जन्म काशी  में  माघ पूर्णिमा दिन रविवार को संवत 1433 को हुआ था।उनके जन्म के बारे में एक दोहा प्रचलित है ।
चौदह से तैंतीस कि माघ सुदी पन्दरास । दुखियों के 
कल्याण हित प्रगटे स्री रविदास।
उनके पिता  राहू तथा माता का नाम करमा  था। उनकी पत्नी का नाम लोना बताया जाता है। रैदास ने साधु-सन्तों की संगति से पर्याप्त व्यावहारिक ज्ञान प्राप्त किया था। वे जूते बनाने का काम किया करते थे औऱ ये उनका व्यवसाय था और उन्होंने  अपना काम पूरी लगन तथा परिश्रम से करते थे और समय से काम को पूरा करने पर बहुत ध्यान देते थे।
उनकी समयानुपालन की प्रवृति तथा मधुर व्यवहार के कारण उनके सम्पर्क में आने वाले लोग भी बहुत प्रसन्न रहते थे।प्रारम्भ से ही रविदा
स जी बहुत परोपकारी तथा दयालु थे और दूसरों की सहायता करना उनका स्वभाव बन गया था। साधु-सन्तों की सहायता करने में उनको विशेष आनन्द मिलता था। वे उन्हें प्राय: मूल्य लिये बिना जूते भेंट कर दिया करते थे। उनके स्वभाव के कारण उनके माता-पिता उनसे अप्रसन्न रहते थे। कुछ समय बाद उन्होंने रविदास तथा उनकी पत्नी को अपने घर से भगा दिया। रविदास पड़ोस में ही अपने लिए एक अलग इमारत बनाकर तत्परता से अपने व्यवसाय का काम करते थे और शेष समय ईश्वर-भजन तथा साधु-सन्तों के सत्संग में व्यतीत करते थे।

सतगुरु रविदास जी के पद

अब कैसे छूटे राम नाम रट लागी।
प्रभु जी, तुम चंदन हम पानी, जाकी अँग-अँग बास समानी॥
प्रभु जी, तुम घन बन हम मोरा, जैसे चितवत चंद चकोरा॥
प्रभु जी, तुम दीपक हम बाती, जाकी जोति बरै दिन राती॥
प्रभु जी, तुम मोती, हम धागा जैसे सोनहिं मिलत सोहागा॥
प्रभु जी, तुम स्वामी हम दासा, ऐसी भक्ति करै ‘रैदासा’॥
कामराज योजना

कामराज योजना एक योजना है, जिसमें के. कामराज ने एक सिंडीकेट सिस्टम शुरु किया था जिसमें छः कांग्रेस के केबिनेट मंत्री व छः मुख्यमंत्री ने सता छोड़कर पार्टी के लिए काम किया कामराज 1963 मैं कांग्रेस के अध्यक्ष भी बने।

मूल उदेश्य

कामराज ने साठ के दशक की शुरुआत में महसूस किया कि कांग्रेस की पकड़ कमजोर होती जा रही है। उन्होंने सुझाया कि पार्टी के बड़े नेता सरकार में अपने पदों से इस्तीफा दे दें और अपनी ऊर्जा कांग्रेस में नई जान फूंकने के लिए लगाएं। उनकी इस योजना के तहत उन्होंने खुद भी इस्तीफा दिया और लाल बहादुर शास्त्री, जगजीवन राम, मोरारजी देसाई तथा एसके पाटिल जैसे नेताओं ने भी सरकारी पद त्याग दिए। यही योजना कामराज प्लान के नाम से विख्यात हुई। कहा जाता है कि कामराज प्लान की बदौलत वह केंद्र की राजनीति में इतने मजबूत हो गए कि नेहरू के निधन के बाद शास्त्री और इंदिरा गांधी को प्रधानमंत्री बनवाने में उनकी भूमिका किंगमेकर की रही। वह तीन बार कांग्रेस अध्यक्ष भी रहे।

विस्तार

उस योजना के अंतर्गत करीब आधे दर्जन केंद्रीय मंत्री और करीब इतने ही मुख्यमंत्रियों ने इस्तीफा दिया था। उस योजना का उद्देश्य था, बतौर पार्टी कांग्रेस को मजबूत करना। पर वास्तव में उसने नेहरू को अपनी नई टीम बनाने के लिए स्वतंत्र कर दिया था, जिसकी छवि 1962 के चीनी युद्ध के कारण धूमिल हुई थी। दक्षिण भारत की राजनीति में कामराज एक ऐसे नेता भी रहे जिन्हें शिक्षा जैसे क्षेत्र में उनके महत्वपूर्ण योगदान के लिए जाना जाता है। आजादी मिलने के बाद 13 अप्रैल 1954 को कामराज ने अनिच्छा में तमिलनाडु का मुख्यमंत्री पद स्वीकार किया लेकिन प्रदेश को एक ऐसा नेता मिल गया जो उनके लिए कई क्रांतिकारी कदम उठाने वाला था। कामराज लगातार तीन बार तमिलनाडु के मुख्यमंत्री रहे। उन्होंने प्रदेश की साक्षरता दर, जो कभी सात फीसद हुआ करती थी, को बढ़ाकर 37 फीसद तक पहुंचा दिया।
विधिक पृथकन

विधिक पृथकन (Legal separation या judicial separation) एक विधिक प्रक्रिया है जिसके माध्यम से कोई विवाहित युग्म (married couple) विधिक रूप से विवाहित रहते हुए भी वास्तव में पृथक होकर रह सकता है। इसे विधिक पृथक्करण या न्यायिक पृथकन भी कहते हैं। यह किसी न्यायालय के आदेश के रूप में होता है।

परीक्षण पृथकन

परीक्षण पृथकन एक ऐसे समय को कहा जाता है जब पति-पत्नी एक दूसरे से अलग रहते हैं और इस बात का निर्णय लेते हैं कि विवाह को जारी रखें या तलाक लें। परीक्षण पृथकन का विधि में कोई वास्तविक प्रभाव नहीं होता क्योंकि जहाँ विधिक पृथकन के विपरीत जिसमें न्यायालय हस्तक्षेप करते हुए सम्पत्ति बटवारे और अन्य दायित्वों को तय करता है, यहाँ केवल दो परिवार सदस्य एक-दूसरे के साथ रहने या अलग होने को तय करते हैं।

अलग रहना

आधुनिक काल में कभी-कभी पति और पत्नी कार्य या किसी विशेष कारण से एक दूसरे से महीनों या कभी-कभी वर्षों अलग रहते हैं। इस प्रकार से अलग रहना विधिक पृथकन या परीक्षण पृथकन की श्रेणी में नहीं आता।
गुरुग्राम विश्वविद्यालय

गुरुग्राम विश्वविद्यालय, हरियाणा के गुरुग्राम शहर में एक नया राज्य विश्वविद्यालय है जिसका संचालन वर्ष 2018 में प्रारंभ हुआ है।
पहला सत्र २०१८-२०१९ रहा है। कुलपति डॉ मार्कंडेय आहूजा हैं।
फोरम

फोरम (Forum, लैटिन भाषा का शब्द) व्यापार, न्यायालय, या राजनीतिक विचार संबंधी या विहार और भ्रमण के लिए बनाए हुए स्थान भी फ़ोरम कहलाते हैं। रोम में ऐसी अनेक खुली जगहें थीं जो इस प्रकार के सार्वजनिक कार्य के लिए बनाई गई थीं। रोमन लोगों का विशेष ख्यातिप्राप्त फ़ोरम वैलटाईन तथा कैपिटोलाइन पहाड़ों के बीच की खुली जगह पर स्थित था। यही रोम का राजनीतिक एवं व्यापारिक केंद्र था। इसके इर्द गिर्द सुविख्यात शनिदेव का मंदिर, 184 ई.पू. का बना हुआ वैसिलिकापोर्सिया का प्राचीन न्यायालय तथा अन्य महत्वपूर्ण सार्वजनिक भवन थे। कानूनी भाषा में फ़ोरम शब्द न्यायालय का द्योतक है। कालांतर से फ़ोरम शब्द के प्रयोग में अर्थ की भिन्नता दिखलाई देती है। आजकल इस शब्द का प्रयोग विचारगोष्ठी या विचारविनिमय के अर्थ में होने लगा है। जब विषयवस्तु पर वैज्ञानिक क्रमानुसार विचार होता है, फ़ोरम शब्द का प्रयोग होता है। इसका प्रचलित अर्थ विचारों के तार्किक अनुसंधान का खुला मंच है।
गोदार थापा

गोदार थापा क्षेत्री थापा का एक कुलघरान है। ये नेपाल, भारत तथा अन्य स्थानों मे निवास करने वाले हिन्दू हैं जो नेपालियों के थर थापा के उपसमूह है। कश्यप गोत्री गोदार थापा एक परिचित थापा वर्ग है।  नेपाल के स्वास्थ्य मन्त्री तथा प्रबल युवा नेता गगन थापा भी गोदार थापा हैं।
के सैन सेबेस्टियन संस्थान य़ुम्बेल

इन्स्टिटुटो सैन सेबस्टियन डे य्यूबेल, शुरू में सेमिनारियो डी सेनबास्टियन डे य्यूबेल के नाम से जाना जाता था, एक चिली के निजी कैथोलिक स्कूल में स्थित है य्यूबम, बिओ बिओ प्रांत।
स्कूल माध्यमिक विद्यालय के स्तर तक शिक्षा प्रदान करता है यह जैव जैव क्षेत्र में सबसे पुराना संस्थानों में से एक है, यमबेल कम्यून में एक महत्वपूर्ण परोपकारी भूमिका निभा रहा है।

इतिहास

पोप पायस 9 की व्यक्तिगत अनुमोदन के साथ, आर्कबिशप जोस हिपोलोइटो सलास ने इस संस्थान की स्थापना की थी। यह आरंभिक रूप से सेमिनारियो डी सेनबास्तियन दी युम्बेल के रूप में जाना जाता था, जो 1 9 05 तक सार्वजनिक रिकॉर्ड में प्रकट हुआ था।
स्कूल की स्थापना कैथोलिक-आधारित प्रार्थना और धार्मिक चर्चाओं पर की गई थी, जो स्कूल प्रथाओं और समारोहों के लिए महत्वपूर्ण है।
स्कूल ने 2007 के अंत में एक बड़े पैमाने पर नवीकरण किया, जिसमें एक नया मंडप, कक्षाएं, विश्रामगृह, वर्षा और एक कंप्यूटर प्रयोगशाला शामिल है। शैक्षिक फाउंडेशन क्रिस्टो रे द्वारा प्रबंधित मरम्मत, एक बड़ी सफलता थी।

सेवाएं

इंस्टिट्यूट सैन सेबेस्टियन डे य्यूबेल प्रीस्कूल से माध्यमिक विद्यालय स्तर तक की शिक्षा प्रदान करता है।
बख्शाली

इतिहास

यह गाँव इसलिये प्रसिद्ध है कि यहीं से सन १८८१ में प्राचीन भारतीय गणित की एक पाण्डुलिपि मिली जिसे आजकल बख्शाली पाण्डुलिपि कहते हैं।
क्रिस्टोफ़र कोलम्बस

क्रिस्टोफर कोलम्बस (१४५१ - २० मई १५०६) एक समुद्री-नाविक, उपनिवेशवादी, खोजी यात्री उसकी अटलांटिक महासागर में बहुत से समुद्री यात्राओं के कारण अमेरिकी महाद्वीप के बारे में यूरोप में जानकारी बढ़ी। यद्यपि अमेरिका पहुँचने वाला वह प्रथम यूरोपीय नहीं था किन्तु कोलम्बस ने यूरोपवासियों और अमेरिका के मूल निवासियों के बीच विस्तृत सम्पर्क को बढ़ावा दिया। उसने अमेरिका की चार बार यात्रा की जिसका खर्च स्पेन की रानी इसाबेला (Isabella) ने उठाया। उसने हिस्पानिओला (Hispaniola) द्वीप पर बस्ती बसाने की कोशिश की और इस प्रकार अमेरिका में स्पेनी उपनिवेशवाद की नींव रखी। इस प्रकार इस नयी दुनिया में यूरोपीय उपनिवेशवाद की प्रक्रिया आरम्भ हुई।
उग्रसेनपुर उर्फ बीबीपुर गाँव, हंडिया (इलाहाबाद)

 यातायात 

रेल मार्ग व सडक मार्ग 
जिला मुख्यालय से दूरी लगभग लगभग 45 किलोमीटर है और सबसे नजदीकी रेलवे स्टेशन उग्रसेनपुर (URPR) हैं। नजदीकी एयरपोर्ट बमरौली एयरपोर्ट, इलाहाबाद है।
सुलभ कुलकर्णी

शिक्षा

सुलभ कुलकर्णी ने बी एस सी, एम एस सी और पी एच डी पुणे युनिवर्सिटी से किया था। 1976 में पी एच डी करने के बाद वह और रीसर्च करने के इरादे से वह म्यूनिक, जर्मनी में सर्फ़ेस टेक्नॉलजी पर खोज कर चुकी हैं।

पूर्व अनुभव

सुलभ कुलकर्णी 2009 तक पुणे युनिवर्सिटी में फ़िज़िक्स की प्रोफेसर थीं। 
वह वनस्थली विश्वविद्यालय, राजस्थान की प्रो वाइसचान्स्लर भी रह चुकी है।
संन्यास

हिन्दू धर्म में जीवन के ४ भाग (आश्रम) किए गए हैं- ब्रह्मचर्य, गृहस्थ, वानप्रस्थ और संन्यास। चौथा भाग सन्यास का अर्थ एक न्यासी या ट्रस्टी की तरह जीवन व्यतीत करना होता है। इस आश्रम का उद्देश्य मोक्ष की प्राप्ति है। मनुष्य जीवन को १०० वर्षों का मानकर ७५ वर्ष के उपरांत व्यक्ति को इस तरह से जीवन यापन करना चाहिए।सन्यास का अर्थ सांसारिक बंधनों से मुक्त होकर निष्काम भाव से प्रभु का स्मरण निरंतर करते रहना।शास्त्रों में सन्यास को जीवन की सर्वोच्च अवस्था कहते हैं। सन्यासी इस संसार में रहते हुए निर्लिप्त बने रहते हैं, अर्थात् ब्रह्म चिन्तन में लीन रहते हुए भौतिक आवश्यकताओं के प्रति उदासीन रहते हैं।
दरया खान

पंजाब, पाकिस्तान का एक नगर।
दोदोमा क्षेत्र

दोदोमा क्षेत्र, तंजानिया के 26 प्रशासनिक क्षेत्रों में से एक क्षेत्र है। इसका कुल क्षेत्रफल 41310 किमी² और जनसंख्या 1698996 है (अगस्त 2002 की जनगणना)। इस क्षेत्र की राजधानी दोदोमा शहर है।
इस क्षेत्र में सेम, बीज, अनाज, मूंगफली, कॉफी, चाय और तंबाकू का उत्पादन होता है। यहाँ मवेशियों को भी पाला और बेचा जाता है।
कमलामाई

कमलामाई नगरपालीका नेपालके सिन्धुली जिलेमे पडता है यह सहरको सिन्धुली माढी भि काहाजाता है। यह सहर सिन्धुली जिलेका मुख्यालय है याहापर जिल्ला स्तरिय सरकारी यवंगैर सरकारी कार्यलय व ब्यावसायीक फर्म है।
अभिकारक

अभिकारक यह विज्ञान से सम्बंदित शब्द है जिसका अर्थ होता है रासायनिक अभिक्रिया मे भाग लेने वाले पदार्थो को अभिकारक कहते है यह रसायनिक समीकरण में तीर के चिन्ह के बाय आेर लिखा जाता है। दो या दो से अधिक अभीकारकों के बीच धन(+) का चिन्ह होता है। अभीकारकों से मिलकर उत्पाद बनते हैं। इसका उदाहरण रसायनिक समीकरण में यह है, C+O^2=CO2 । यहां पर C तथा O2 एक अभिकारक है।